బాహుబలి.. సినిమా మొదలయ్యేటప్పుడే అంచనాలు ఓ రేంజ్లో ఉన్నాయి. బాహుబలి ప్రయాణం సాగినా కొద్దీ.. ‘ఇంతింతై వటుడింతై..’ అన్నట్టుగా అంతెత్తుకు ఎగిసింది. సినిమా విడుదలయ్యాక దాని ఫలితం ఏంటో ప్రత్యేకంగా చెప్పాల్సిందేముంది. ఐదేళ్లపాటు సాగిన బాహుబలి ప్రయాణం ఒక వండర్ అనే చెప్పుకోవాలి. కానీ, ఈ లోపు ఎన్నో సినిమాలు వచ్చాయి. కంచె, గౌతమిపుత్ర శాతకర్ణి, ఘాజి లాంటి చారిత్రక సినిమాలు థియేటర్లను హిట్ చేసి మంచి విజయాలను సొంతం చేసుకున్నాయ. ఇక్కడే ఆ సినిమాలతో బాహుబలి పోలికలు మొదలైపోయాయి. క్రిష్ కేవలం 79 రోజుల్లోనే సినిమా తీసేశాడు.. రాజమౌళికి మాత్రం బాహుబలి సినిమా కోసం ఇన్నేళ్లు పట్టింది.. అన్నేళ్లు సినిమా తీయడం అవసరమంటారా..? ఇలా ఎన్నెన్నో పోలికలు ఎదురొచ్చి పడ్డాయి. అయితే.. ఆ ప్రశ్నలన్నిటికీ బాహుబలి సినిమాటోగ్రాఫర్ సెంథిల్ కుమార్ ఓ ఇంటర్వ్యూలో సమాధానాలిచ్చాడు. తామెంత కష్టపడింది వివరించాడు‘‘బాహుబలి సినిమా కోసం మేం 613 రోజులు కష్టపడ్డాం. రెండు భాగాలు షూట్ చేయడానికి మాకు పట్టిన సమయం అది. అయితే.. అన్ని రోజులు అవసరమా..? అని చాలా మంది పోలిక పెట్టడం ప్రారంభించేశారు. కానీ, వారికి తెలియనిదేంటంటే.. అన్ని సినిమాలనూ 50-60 రోజుల్లో పూర్తి చేసేయడం కష్టం. ఒక్కో సినిమాను ఒక్కోలా చూపిస్తారు. సినిమాకు తగినట్టు విజువల్స్ ఉంటాయి. మేం వాటికి భిన్నంగా ఆలోచించాం. చిన్న షాట్ అయినా సరే.. ప్రత్యేకంగా తీర్చిదిద్దాం. లైటింగ్ నుంచి ప్రతి చిన్న విషయంలోనూ అనేక జాగ్రత్తలు తీసుకున్నాం. రాజీ అన్నదే లేకుండా పనిచేశాం. సినిమాపట్ల రాజమౌళి దృక్కోణాన్ని ఆవిష్కరించేలా ముందుకు కదిలాం. వాటికంటూ కటాఫ్ పాయింట్లేం లేవు. లైటింగ్, ఫ్రేమ్ సెటప్, నటీనటుల డ్రెస్సింగ్, మేకప్.. ఒక్కటేమిటి అన్ని విషయాల పట్ల శ్రద్ధ తీసుకున్నాం. దానికి టైం పట్టదా? తక్కువ గ్యాప్లో నాణ్యతతో కూడిన పని చేయగలమా? ఇన్ని రోజులు మేం కష్టపడి పనిచేశాం. దానర్థం మేం బద్ధకంగా ఉన్నట్టు కాదు. ‘బాహుబలి’ లాంటి ఓ పెద్ద సినిమాను సాధ్యమైనంత త్వరగానే తీసేందుకు ప్రయత్నించాం’’ అని సెంథిల్ తెలిపాడు.
bahubali.. sinima modalayyetappude anchanaalu oo ranjlo unnaayi. bahubali prayaanam sagina koddi.. ‘intintai vatudintai..’ annattugaa antettuku egisindi. sinima vidudalayyaaka daani phalitam ento pratyekamgaa cheppalsindemundi. aidellapatu saagina bahubali prayaanam oka wander ane cheppukovali. cony, ee lopu enno cinimaalu vachayi. kanche, goutamiputra saatakarni, ghaji lanti chaaritraka cinimaalu theaterlanu hit chesi manchi vijayaalanu sontam chesukunnaya. ikkade aa cinimaalatoe bahubali polikalu modalaipoyaayi. crish kevalam 79 rojullone sinima teesesaadu.. rajamouliki maatram bahubali sinima kosam innellu pattindi.. annellu sinima teeyadam avasaramantara..? ilaa ennenno polikalu edurochi paddai. ayithe.. aa prasnalannitiki bahubali cinematographer senthil kumar oo interviewlo samadhanalichada. taamenta kashtapadindi vivarinchaadu‘‘bahubali sinima kosam mem 613 rojulu kashtapaddam. rendu bhaagaalu shoot cheyadaaniki maaku pattina samayam adhi. ayithe.. anni rojulu avasarama..? ani chala mandi polika pettadam praarambhinchesaaru. cony, vaariki teliyanidentante.. anni cinimaalanuu 50-60 rojullo puurti cheseyadam kashtam. okko sinimaanu okkola chuupistaaru. sinimaaku taginattu vijuvals untaayi. mem vaatiki bhinnamgaa alochincham. chinna shat aina sare.. pratyekamgaa teerchididdaam. liting nunchi prati chinna vishayamloonuu aneka jaagrattalu teesukunnam. raji annade lekunda panichesam. cinemapatla rajamouli drukkonanni aavishkarinchelaa munduku kadilam. vaatikantuu kataf paayintlem levu. liting, frame setap, nateenatula dressing, mekap.. okkatemiti anni vishayaala patla shraddha teesukunnam. daaniki taim pattada? takkuva gyaplo naanhyathatho kuudina pani cheyagalama? inni rojulu mem kashtapadi panichesam. daanartham mem baddhakamgaa unnattu kaadu. ‘bahubali’ lanti oo pedda sinimaanu saadhyamainanta twaragaane teesenduku prayatninchaam’’ ani senthil telipaadu.